CELEX: 32022D0251
Language: fi
Date: 2022-02-21 00:00:00
Title: Neuvoston päätös (YUTP) 2022/251, annettu 21 päivänä helmikuuta 2022, Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta annetun päätöksen (YUTP) 2018/907 muuttamisesta

22.2.2022   
               
               
                  FI
               
               
                  Euroopan unionin virallinen lehti
               
               
                  L 41/31
               
            
         NEUVOSTON PÄÄTÖS (YUTP) 2022/251,
         annettu 21 päivänä helmikuuta 2022,
         Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta annetun päätöksen (YUTP) 2018/907 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto päätti 7 päivänä heinäkuuta 2003 nimittää Euroopan unionin erityisedustajan, jäljempänä ’erityisedustaja’, Etelä-Kaukasiaan.
                  
               
                     (2)
                  
                  
                     Neuvosto hyväksyi 13 päivänä marraskuuta 2017 päätöksen (YUTP) 2017/2071 (1) Toivo KLAARin nimittämisestä erityisedustajaksi Etelä-Kaukasiaan ja Georgian kriisiä varten. Erityisedustajan toimeksiantoa on jatkettu useita kertoja, viimeksi neuvoston päätöksellä (YUTP) 2021/285 (2), ja sen voimassaolon on määrä päättyä 28 päivänä helmikuuta 2022.
                  
               
                     (3)
                  
                  
                     Erityisedustajan toimeksiantoa olisi jatkettava uudelleen kuudella kuukaudella ja 1 päivänä maaliskuuta 2022 alkavalle ja 31 päivänä elokuuta 2022 päättyvälle kaudelle olisi vahvistettava uusi rahoitusohje.
                  
               
                     (4)
                  
                  
                     Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määrättyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2018/907 seuraavasti:
            
                        1)
                     
                     
                        Korvataan 1 artikla seuraavasti:
                        
                           ”1 artikla
                           Euroopan unionin erityisedustaja
                           Jatketaan Toivo KLAARin toimeksiantoa Etelä-Kaukasiaan ja Georgian (Etelä-Kaukasia) kriisiä varten nimitettynä Euroopan unionin erityisedustajana, jäljempänä ’erityisedustaja’, 31 päivään elokuuta 2022. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.”
                        
                     
                  
                        2)
                     
                     
                        Lisätään 5 artiklan 1 kohtaan alakohta seuraavasti:
                        ”Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2022 alkavalle ja 31 päivänä elokuuta 2022 päättyvälle kaudelle on 1 462 000 euroa.”
                     
                  
                        3)
                     
                     
                        Korvataan 14 artiklan ensimmäisen kohdan toinen virke seuraavasti:
                        ”Erityisedustaja antaa neuvostolle, korkealle edustajalle ja komissiolle säännöllisesti toimeksiannossa saavutettua edistymistä koskevia kertomuksia ja lopullisen kattavan kertomuksen toimeksiannon toteuttamisesta viimeistään 31 päivänä toukokuuta 2022.”
                     
                  
         
            2 artikla
            Voimaantulo
            Tämä päätös tulee voimaan päivänä, jona se hyväksytään.
         
         
            Tehty Brysselissä 21 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös (YUTP) 2017/2071, annettu 13 päivänä marraskuuta 2017, Euroopan unionin erityisedustajan nimittämisestä Etelä-Kaukasiaan ja Georgian kriisiä varten (EUVL L 295, 14.11.2017, s. 55).
         
            (2)  Neuvoston päätös (YUTP) 2021/285, annettu 22 päivänä helmikuuta 2021, Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta annetun päätöksen (YUTP) 2018/907 muuttamisesta (EUVL L 62, 23.2.2021, s. 51).